Vragmotorstaking: Alle vakbonde aanvaar aanbodDie vervoerstaking is amptelik verby nadat al vier vakbonde Vrydag in Braamfontein ‘n driejaar-loonooreenkoms met werkgewers geteken het. Die staking het drie weke geduur en verskeie gewelddadige aksies uitgelok. Die staking het ook landswyd ‘n uitwerking op aflewering van brandstof en verbruikersprodukte gehad. Volgens die loonooreenkoms sal werknemers ŉ verhoging van 27% oor drie jaar ontvang. Hulle sal ‘n 10% verhoging in die eerste jaar ontvang, 8% in die tweede jaar en 9% in die derde jaar.